Fokon' i Efraima
Ny fokon' i Efraima dia vakiny iray ao amin' ny fokon' i Jôsefa izay isan' ny foko roa ambin' ny folon' i Israely. Ny vakiny faharoa dia ny fokon' i Manase. Araka ny Baiboly, tamin' ny ady nifanaovan' ny fokon' i Efraima tamin' ny sisan' ny fokon' i Israely dia ampy hahafantarana ny Efraimita ny tsy fahaizany manonona ny hoe שִׁבֹּלֶת / shibboleth izay tononiny hoe sibbolet (Mpitsara 12.4-6).

I Efraima 
I Efraima (hebreo: אֶפְרַיִם na אֶפְרָיִם / Efrayim) dia zanaka lahy faharoan' i Josefa tamin' i Asnata vadiny ary i Manase no rahalahiny. Ireto ny zanany lahy: Sotela, Bekera, Tahana (Nomery 26.35), Ezera, Eleada ary Beria (1Tantara 7.20-23).

Olona isan' ny fokon' i Efraima 
Isan' ny fokon' i Efraima i Jôsoa (na Jôsoe) sy i Jeroboama I mpanorina ny Fanjakan' i Samaria.

Anisan' ireo fokon' i Israely nanjavona 
Isan' ny Fanjakan' i Samaria ny fokon' i Efraima tamin' ny fisarahan' ny Fanjakan' i Israely ho fanjakana roa. Tamin' ny nandravan' ny Asiriana ny io fanjakana io dia natao sesitany niaraka amin' ny foko sivy hafa tany Asiria vahoaka tao amin' ny fokon' i Efraima ka lazaina fa isan' ireo foko nanjavona izy. Ireo Samaritana amin' izao fotoana izao dia milaza fa taranak' i Efraima sy Manase.

Jereo koa: 

 Fokon'i Israely: Robena - Simeona -  Levy - Jodà - Isakara - Zabolona - Dana - Naftaly - Gada - Asera - Jôsefa (Manase sy Efraima) - Benjamina.
 Fanjakan'i Israely (Samaria)

Loharano sy fanamarihana